# Službeni list C 62A/20.

| | ISSN 1977-1088 |
| --- | --- |
| Službeni list
  Europske unije | C 62A |
| | |
| Hrvatsko izdanje | Informacije i objave | Godište 66.20. veljače 2023. |

ISSN 1977-1088

Službeni list

Europske unije

C 62A

Hrvatsko izdanje

Informacije i objave

Godište 66.20. veljače 2023.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska središnja banka |
| 2023/C 62 A/01 | Poziv na natječaj za odabir članova Odbora za tržišne infrastrukture koji nisu iz središnjih banaka i izrada pričuvnog popisa (Ref. PRO-008792) | 1 |

Sadržaj

Stranica

V.   Objave

ADMINISTRATIVNI POSTUPCI

Europska središnja banka

2023/C 62 A/01

Poziv na natječaj za odabir članova Odbora za tržišne infrastrukture koji nisu iz središnjih banaka i izrada pričuvnog popisa (Ref. PRO-008792)

(Ref. PRO-008792)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska središnja banka

| 20.2.2023 | HR | Službeni list Europske unije | CA 62/1 |
| --- | --- | --- | --- |

20.2.2023

HR

Službeni list Europske unije

CA 62/1

---

Poziv na natječaj za odabir članova Odbora za tržišne infrastrukture koji nisu iz središnjih banaka i izrada pričuvnog popisa

(Ref. PRO-008792)

(2023/C 62 A/01)

Ovim pozivom na natječaj Europska središnja banka (ESB) pokreće postupak za odabir i imenovanje dvaju članova Odbora za tržišne infrastrukture koji nisu iz središnjih banaka i izradu pričuvnog popisa.

1.   Osnovne informacije

U skladu s Ugovorom o funkcioniranju Europske unije i Statutom Europskog sustava središnjih banaka i Europske središnje banke, Eurosustav nudi tržišne infrastrukture, platforme, aplikacije i povezane usluge u područjima gotovinske namire, namire vrijednosnih papira i upravljanja kolateralom, koje se sastoje od usluga sustava TARGET, a koje uključuju usluge sustava T2, T2S i TIPS-a, kao i u budućnosti, usluge sustava ECMS-a.

Upravno vijeće Europske središnje banke odobrilo je 16. ožujka 2016. osnivanje Odbora za tržišne infrastrukture. Odbor za tržišne infrastrukture upravljačko je tijelo odgovorno za zadaće tehničkog i operativnog upravljanja u području tržišne infrastrukture i platformi. Upravno vijeće donijelo je 25. siječnja 2019. Odluku (EU) 2019/166 Europske središnje banke (ESB/2019/3) (1) (dalje u tekstu: „Odluka”).

Odbor za tržišne infrastrukture sastoji se, među ostalim, od dvaju članova koji nisu iz središnjih banaka (bez prava glasa), jedan s iskustvom kao viši službenik u području platnog prometa i jedan s iskustvom kao viši službenik u području vrijednosnih papira (Poglavlje 1. odjeljak 2. Priloga II. Odluci).

Mandat Odbora za tržišne infrastrukture, uključujući njegove ciljeve, odgovornosti i zadaće, utvrđen je u Prilogu I. ovoj Odluci.

ESB organizira ovaj poziv na natječaj radi odabira članova Odbora za tržišne infrastrukture koji nisu iz središnjih banaka i izrade pričuvnog popisa koji se može upotrijebiti za zamjenu članova Odbora za tržišne infrastrukture koji nisu iz središnjih banaka.

2.   Mjesto izvršavanja/obavljanja rada

Usluge se pružaju na daljinu i u prostorijama ESB-a u Frankfurtu na Majni u Njemačkoj te mogu uključivati putovanje na ostale lokacije u EU-u.

3.   Vrsta postupka: poziv na natječaj

ESB poziva na podnošenje prijava u cilju odabira i imenovanja dvaju kandidata za članove Odbora za tržišne infrastrukture koji nisu iz središnjih banaka i izrade pričuvnog popisa za zamjene. Odabir se temelji isključivo na kvaliteti primljenih prijava.

Postupak će se provoditi u skladu s Prilogom IV. Odluci, kojim se utvrđuju postupci i uvjeti koji se primjenjuju na odabir, imenovanje i zamjenu članova Odbora za tržišne infrastrukture koji nisu iz središnjih banaka, te u skladu s Odlukom (EU) ESB/2016/245 Europske središnje banke (ESB/2016/2) (2).

4.   Cjelovita dokumentacija

Cjelovitu dokumentaciju (verzija na engleskom jeziku) u kojoj su navedeni (a) uloga Odbora za tržišne infrastrukture; (b) uloga i zadaće članova Odbora za tržišne infrastrukture koji nisu iz središnjih banaka; c) kriteriji za odabir; d) relevantni financijski aspekti; i (e) postupak prijave, uključujući rok za zaprimanje prijava (35 dana od datuma objave ove obavijesti u Službenom listu Europske unije), moguće je preuzeti s mrežnih stranica ESB-a https://www.ecb.europa.eu/ecb/jobsproc/tenders/html/index.hr.html.

5.   Dodatne informacije

Sve upite o ovom postupku kandidati mogu uputiti na sljedeću adresu:

| Gdin/Mr Francois-Guillaume Bertrand |
| --- |
| European Central Bank |
| Directorate General Market Infrastructure and Payments |
| Sonnemannstrasse 22 |
| 60314 Frankfurt am Main |
| NJEMAČKA/GERMANY |
| Tel. + 49 69 13448475 |

Gdin/Mr Francois-Guillaume Bertrand

European Central Bank

Directorate General Market Infrastructure and Payments

Sonnemannstrasse 22

60314 Frankfurt am Main

NJEMAČKA/GERMANY

Tel. + 49 69 13448475

Upiti se moraju poslati e-poštom na adresu mip-procurement@ecb.europa.eu. ESB neće preuzeti odgovornost za upite koji nisu dostavljeni kako je prethodno opisano.

---

(1)  Odluka (EU) 2019/166 Europske središnje banke od 25. siječnja 2019. o Odboru za tržišne infrastrukture i stavljanju izvan snage Odluke ESB/2012/6 o osnivanju Odbora sustava TARGET2-Securities (ESB/2019/3) (SL L 32, 4.2.2019., str. 14.).

(2)  Odluka (EU) 2016/245 Europske središnje banke od 9. veljače 2016. o utvrđivanju pravila o nabavi (ESB/2016/2) (SL L 45, 20.2.2016., str. 15.), kako je izmijenjena Odlukom (EU) 2016/956 Europske središnje banke od 7. lipnja 2016. o izmjeni Odluke (EU) 2016/245 (ESB/2016/2) o utvrđivanju pravila o nabavi (ESB/2016/17) (SL L 159, 16.6.2016., str. 21.) i Odluke (EU) 2020/380 Europske središnje banke od 18. veljače 2020. o izmjeni Odluke (EU) 2016/245 o utvrđivanju pravila o nabavi (ESB/2020/10) (SL L 69, 6.3.2020., str. 41.).

---